|  |  |  |
| --- | --- | --- |
|  | **Szigethalom Város**  **Polgármestere** | A **Képviselő-testületi ülés meghívó szerinti sorszáma:**  1. |

**E L Ő T E R J E S Z T É S**

Szigethalom Város Önkormányzata

**2025. január 28. napján 18 órára tervezett**

**nyilvános,** **rendes ülésére**

|  |  |
| --- | --- |
| **Tárgy**: | Sportpálya használati megállapodás a Darazsak SE-vel és a Szigethalom USC-vel |
|  |  |
| **Előadó**: | Fáki László polgármester |
|  |  |
| **Készítette**: | Vécsei Attila - PH Városfejlesztési és Üzemeltetési Irodavezető |
|  |  |
| **Ellenőrizte:** | dr. Stiebel Viktória jegyző |
|  |  |

**Megtárgyalásra javasolt:** Pénzügyi és Fejlesztési Bizottság (1.)

**Tisztelt Képviselő-testület!**

A Képviselő-testület 59/2023 (IV.25) sz. határozata alapján, 2023. április 28-án 10 éves határozott időtartamra szóló ingatlanhasználati szerződést kötött a Szigethalmi Sportpálya hasznosításával kapcsolatban a Darazsak SE és a Szigethalom SC képviselőivel.

Az egyik szerződő fél, a Szigethalom SC elhatározta megszűnését, ezért 2024. 10. 24. napja óta megszüntetési eljárás van folyamatban az egyesületet érintően.

A Szigethalom SC megszűnésével a szerződés teljesítése lehetetlenné válik. Ezért a szerződés a szerződő felek, közös megegyezéssel történő megszüntetése szükséges. (1. sz. melléklet)

A Szigethalom SC megszűnésével az egyesület tagjait az újonnan alakult Szigethalom United Sport Club (Szigethalom USC) vette át, a mérkőzéseket ezen klub keretein belül játszák. Ezen okok miatt a Szigethalom USC szándéka, hogy a Sportpálya területén az elődje tevékenységét megszakítás nélkül folytassa.

A fentiek alapján a régi szerződés megszüntetése, majd új szerződés megkötése szükséges a területet használó egyesületek és az Önkormányzat között.

A szerződéstervezet az egyesületekkel történő egyeztetést követően elkészült. (2. sz. melléklet)

A szerződés határozott időre, 2025.02.01-től kezdődően 10 évre, vagyis 2035.01.31-ig tartó időre jönne létre.

Javaslom, hogy az **Önkormányzat** **kössön Ingatlanhasználati szerződést** a **Darazsak SE-vel és a Szigethalom USC-vel.**

**Határozati javaslat**

**Szigethalom Város Önkormányzat**

**Képviselő-testülete**

**/2025. (I.28.) Kt.**

**Határozat**

**Ingatlanhasználati szerződés** a **Darazsak SE-vel és a Szigethalom USC-vel**

Szigethalom Város Önkormányzat Képviselő-testülete Ingatlanhasználati szerződést köt a Darazsak SE-vel és a Szigethalom USC-vel.

Az Ingatlanhasználati szerződés a határozat melléklete.

A Képviselő-testület felhatalmazza a Polgármestert az Ingatlanhasználati szerződés aláírására.

**Felelős:** Polgármester

**Határidő:** 2025. február 01.

**Az előterjesztés mellékletei:**

1. **számú melléklet** **–** Korábbi szerződést megszüntető megállapodás
2. **számú melléklet** - „Ingatlan használati Szerződés” – Önkormányzat, Darazsak SE., Szigethalom USC között

Szigethalom, 2025. január 14.

Fáki László

Polgármester