**címzett**

***Fáki László***

polgármester

***Szigethalom Város Önkormányzat Képviselő-Testület***

Szigethalom Város Önkormányzat Polgármesteri Hivatal

Szigethalom

Kossuth Lajos u. 10.

**tárgy:** intézményvezetői javaslat Szigethalom Egyesített Népjóléti Intézmény által biztosított szociális szolgáltatások ellenértékeként 2025. évre meghatározandó intézményi térítési díjak konkrét összegben történő megállapítására

***Tisztelt Fáki László Polgármester Úr! Tisztelt Képviselő-Testület!***

Szigethalom Egyesített Népjóléti Intézmény 2025. évre meghatározott költségvetése alapján kiszámításra kerültek az intézmény által nyújtott egyes szociális szolgáltatások önköltségei, várható bevételei, amelyek lehetővé teszik számomra, hogy a tárgyévre vonatkozó intézményi térítési díjak konkrét összegének megállapítására javaslatot tegyek a Tisztelt Képviselő- Testület részére.

* **Az intézményi térítési díj konkrét összegének meghatározására vonatkozó jogszabályi háttér**

**Az intézményi térítési díj meghatározásának szabályait** a szociális igazgatásról és szociális ellátásokról szóló 1993. évi III. törvény (a továbbiakban: Szt.), a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet, továbbá Magyarország 2025. évre vonatkozó központi költségvetéséről szóló törvény tartalmazza.

Az Szt. 92/B. § (1) bekezdés a) pontja értelmében a fenntartó feladata az intézményi térítési díj konkrét összegben történő meghatározása.

A115. **§**(1) Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. ***Az intézményi térítési díj összege nem haladhatja meg a szolgáltatási önköltséget.*** ***Az intézményi térítési díj év közben egy alkalommal***, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet 3.§ (1) alapján az intézményi térítési díjat

*„a)*étkeztetés esetén ellátási napra,

*b)*házi segítségnyújtás esetén gondozási órára,

*c)*jelzőrendszeres házi segítségnyújtás esetén ellátási napra,

*d)*támogató szolgáltatás esetén szolgálati órára és szállítási kilométerre,

*e)*nappali ellátás esetén ellátási napra,

*f)*bentlakásos intézményi ellátás esetén ellátási napra,

 vetítve kell meghatározni.”

Ugyanezen § (3)-(4) bekezdéseinek értelmében:

„(3) Az intézményi térítési díj szolgáltatónként, intézményenként, telephellyel rendelkező szolgáltató, intézmény esetén ellátást nyújtó székhelyenként, telephelyenként, továbbá bentlakásos intézményi ellátás esetén épületenként külön-külön is meghatározható.

(4) Az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”

***A mellékelt munkaanyagok alapján kérem Tisztelt Polgármester Urat, és a Tisztelt Képviselő-Testületet Szigethalom Egyesített Népjóléti Intézmény által biztosított szociális szolgáltatások ellenértékeként 2025. évre meghatározandó intézményitérítési díjak konkrét összegben történő megállapítására vonatkozó javaslatom 2025. február 1-től hatályos elfogadására, és ennek alapján a 17/2007.(X.31.) többször módosított önkormányzati rendelet 3. számú mellékletének javasolt módosítására.***

Figyelmét, figyelmüket köszönve maradok Tisztelettel

Szigethalom 2025. január 14.

***Dr. Kőváriné Dr. Tasó Gabriella***

intézményvezető

**Szigethalom Egyesített Népjóléti Intézmény**

***Mellékletek***

* javaslat a 17/2007.(X.31.) többször módosított önkormányzati rendelet 3. mellékletének 2025. február 1-től hatályos módosítására a szociális szolgáltatások ellenértékeként 2025. évre vonatkozó intézményi térítési díjak konkrét összegben történő meghatározására (módosító, és egységes)
* munkaanyag: intézményvezetői javaslat számításokkal történő megalapozással a szakosított szociális szolgáltatás (idősek otthona) intézményi térítési díjának vonatkozásában.
* munkaanyag: az intézményvezetői javaslat számításokkal történő megalapozással a szociális alapszolgáltatások intézményi térítési díjának meghatározása vonatkozásában.